# Александър Гиргинов

### от Уикипедия, свободната енциклопедия

Александър Гиргинов български политик
Роден: | 11 май 1879 Търново, България
Починал: | 1 ноември 1953 Белене, България

Александър Ангелов Гиргинов е български политик от Демократическата партия. Той е вътрешен министър в правителствата на Народния блок (1931-1934) и един от водачите на опозицията срещу комунистическото управление след Втората световна война.

Александър Гиргинов е народен представител в XIV (1908-1911), XVI (1913), XVII (1914-1919), XVIII (1919-1920), XIX (1920-1923), XX (1923), XXI (1923-1927), XXII (1927-1931) и XXIII (1931-1934) Обикновено Народно събрание.

## [редактиране] Биография

Александър Гиргинов е роден в Търново на 11 май (29 април стар стил) 1879. Завършва право в Лайпциг, след което e адвокат и активен участник в Демократическата партия. След Дветоюнския преврат през 1923 е сред основните противници на вливането на партията в Демократическия сговор.

Гиргинов е вътрешен министър в кабинетите на Народния блок, водени от Никола Мушанов (1931-1934). След Деветнадесетомайския преврат през 1934 е в опозиция и се обявява за запазване на неутралитета на България във Втората световна война.

През 1944 Александър Гиргинов се включва в кабинета на Константин Муравиев, заради което след Деветосептемврийския преврат е осъден на една година затвор от т.нар. „Народен съд“. След излизането си от затвора е сред активните участници във възстановената Демократическа партия и е изпратен от комунистическото правителство в концентрационния лагер Белене, където умира. Присъдата на Народния съд е отменена с Решение №172 на Върховния съд от 1996.

## [редактиране] Библиография

- 1907 - „Парламентаризъм и поемането на властта“
- 1919 - „Отговорностите в навечерието на войната и становището на Демократическата партия“
- 1921 - „Държавното устройство на България“
- 1922 - „Кабинетът на Малинов-Костурков в 1918 г.“
- 1923 - „България пред Великата война“
- 1926 - „Народната катастрофа. Войната 1912-1913“
- 1936 - „Изпитанията във войната 1915-1918“

## [редактиране] Източници

- Ташев, Ташо (1999). „Министрите на България 1879-1999“. София: АИ „Проф. Марин Дринов“ / Изд. на МО. ISBN 978-954-430-603-8 / ISBN 978-954-509-191-9.

Владимир Моллов | >>> | министър на финансите (29 юни 1931— 12 октомври 1931) | >>> | Стефан Стефанов
Никола Мушанов | >>> | министър на вътрешните работи и народното здраве (12 октомври 1931— 19 май 1934) | >>> | Петър Мидилев
Димитър Савов | >>> | министър на финансите (2 септември 1944— 9 септември 1944) | >>> | Петко Стоянов
Христо Василев | >>> | и.д. министър на търговията, промишлеността и труда (2 септември 1944— 9 септември 1944) | >>> | Димитър Нейков

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%93%D0%B8%D1%80%D0%B3%D0%B8%D0%BD%D0%BE%D0%B2_f364.html“.

Категории: Български политици (1878-1918) | Български политици (1918-1945)

##### Views

- Статия
- Беседа
- Текуща версия

##### Търсене